Egytáblás lekérdezések gyakorlás

1. Add meg a Gyula nevű tanulók nevét és osztályát, névsor szerint csökkenő sorrendben! (1\_gyula)
2. Listázd ki az első 10 olyan tanuló minden adatát, aki többet jár színházba, mint moziba! (2\_tobbszinhaz)
3. Kik azok az A osztályos tanulók, akik olvasnak napilapot vagy járnak színházba? Listázd ki a nevüket, a színházi látogatásaik számát és az olvasott oldalaik számát. A “Könyv oldalszám” mező “Oldalszám” néven szerepeljen! Rendezd az adatokat a színházi látogatások száma szerint növekvően! (3\_A)
4. Add meg a színházi látogatások száma szerint csoportosítva, hogy az egyes kategóriákba hány tanuló esik. Csak azokat a kategóriákat jelenítsd meg, ahol legalább 5 tanuló van. (4\_szinhaz)
5. Számítsd ki, hogy osztályonként mennyi az olvasott könyvoldalak átlaga! Az átlagot 2 tizedesjegy pontossággal jelenítsd meg! (5\_osztalyatlagok)
6. Jelenítsd meg mindkét osztály esetében, hogy a moziba látogató diákok összesen hány oldalt olvastak! (6\_olvasas)
7. Elmentek a B osztályosok egy közös kirándulásra, amely során moziban is jártak. A kiránduláson egyedül Tóth János nem tudott részt venni karantén miatt. Készíts frissítő lekérdezést, amely Tóth Jánoson kívül minden B osztályos diák esetében megnöveli a moziban tett látogatások számát 1-gyel! (7\_mozi)
8. Készíts lekérdezést, ami törli a Kultura táblából azokat a diákokat, akiknek a neve (szóközzel együtt) több mint 15 karakter hosszú! (Szöveg hosszának lekérdezésére használd a Len függvényt.) (8\_hosszunev)
9. Készíts lekérdezést, amely minden diák esetén megadja, hogy hány lapot olvasott el! Csak a diák nevét és a lapok számát jeleníts meg, utóbbi szerint csökkenő sorrendben! A lapok számát (pl.: a Kerek) függvény segítségével kerekítsd egészre! (9\_lapok)